Ényɔ́ ǎ bɛn miǹkɔ́ŋan a yi búgiban étíe etíé təge ai məbálá. 2Éyɔŋ bəsósōō bə́ bod bə́ bə̄lə́ édzōe, ǹnam ó ngátag, éyɔŋ bəbə̂ bə́ bod ḿbɔ̄ bádzóe, ǹnam ó ngayón. 3Ényɔ́ ā diŋ fəg a nə́ miǹtag mí ésīá, ényɔ́ ā báman ekɔ́á ai biníngá bə́ ebamba a dzâ akúmá díé. 4Ai sósōō ǹtsígán mə́dzó, ǹkúkúmá a və́ ńnam wóé məbúguban, ngə́ a bɛ́de bətóya ebə́bɛde, a bɔ nâ ó ku mim̀bóŋ á sí. 5É mod ǎ wɔn mǎnyāŋ, a kɔli ávɔ̄d á məkǒl móé á sī. 6M̀bə̂ mod a timbi ólām wóé nyémēn, sósōō mod nyé a sán ai miǹtag. 7Sósōō mod a yəm édzí yáwóge ai m̀búbúá, m̀bə̂ mod ǎ bə̄lə́ kig fəg yə áyə̌m dzɔ̄. 8Bəwoe bə́ loe bâdudu engongom á tísɔn, mim̀fəfə́g myávɔli olún étē. 9Ngə́ ḿfəfə́g ó bə̄lə́ ádzō ai akúd, tɔ a wóg olún, tɔ a bɔ fyanga, ǎ yǐ kig voŋobo. 10Bǒd məkǐ bâfəm sósōō mod, hədá bəsósōō bə́ bod bádzə́ŋ nə́ bə́ wūlu ai nyé. 11Akúd mod lânɛd miǹyián míé mísə zěn ésə, m̀fəfə́g mod wátsīg myā zěn, ó vɔ́ligǐ fə̄ wá. 12Ǹdzóe bod a vógolo fə miǹsɔ́s[1], bəbɔ bisíé bóé bə́ ńtɔ̄á bə̄bə̂ bə́ bod.